CELEX: 52018PC0725
Language: da
Date: 2018-11-06
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse 2009/1008/EU om bemyndigelse af Republikken Letland til at forlænge anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem

EUROPA-KOMMISSIONEN
            Bruxelles, den 6.11.2018
            COM(2018) 725 final
            2018/0381(NLE)
            Forslag til
            RÅDETS GENNEMFØRELSESAFGØRELSE
            om ændring af gennemførelsesafgørelse 2009/1008/EU om bemyndigelse af Republikken Letland til at forlænge anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem
            
               
         
         
            
               BEGRUNDELSE
            
            
               I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem (herefter "momsdirektivet"
                  1
               ) kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i nævnte direktiv, for at forenkle afgiftsopkrævningen eller for at undgå visse former for momsunddragelse eller momsundgåelse.
            
            
               Ved brev registreret i Kommissionen den 20. juni 2018 anmodede Republikken Letland (i det følgende benævnt "Letland") om bemyndigelse til fortsat at anvende en foranstaltning, der fraviger momsdirektivets artikel 193, hvori det fastsættes, hvem det påhviler at betale moms. Ved brev registreret i Kommissionen den 17. august 2018 sendte Letland rapporten om foranstaltningens anvendelse, jf. artikel 2 i Rådets gennemførelsesafgørelse 2009/1008/EF af 7. december 2009
                  2
               , som ændret ved Rådets gennemførelsesafgørelse (EU) 2015/2396 af 10. december 2015
                  3
               .
            
            
               I overensstemmelse med momsdirektivets artikel 395, stk. 2, underrettede Kommissionen ved brev af 7. september 2018 de øvrige medlemsstater om Letlands anmodning. Ved brev af 10. september 2018 meddelte Kommissionen Letland, at den rådede over alle de oplysninger, der er nødvendige for at kunne vurdere anmodningen.
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  I henhold til artikel 193 i momsdirektivet påhviler momsen som hovedregel den afgiftspligtige person, som foretager en levering af varer eller ydelser.
               
               
                  Ifølge momsdirektivets artikel 395 kan medlemsstaterne, hvis de har Rådets tilladelse, indføre foranstaltninger, der fraviger momsdirektivets bestemmelser, for at forenkle afgiftsopkrævningen eller forhindre visse former for momsunddragelse eller momsundgåelse.
               
               
                  Letland har anmodet om fortsat at anvende ordningen for omvendt betalingspligt ved transaktioner med tømmer, dvs. at gøre den person, til hvem varerne eller tjenesterne leveres, momsbetalingspligtig.
               
               
                  Letland fik oprindeligt tilladelse til at anvende en fravigelse ved Rådets afgørelse 2006/42/EF af 24. januar 2006
                     4
                   indtil den 31. december 2009 og ved Rådets gennemførelsesafgørelse 2009/1008/EU af 7. december 2009
                     5
                   indtil den 31. december 2012. Tilladelse til at anvende en fravigelse er efterfølgende blevet forlænget ved Rådets gennemførelsesafgørelse 2013/55/EU af 22. januar 2013
                     6
                   indtil den 31. december 2015 og ved Rådets gennemførelsesafgørelse (EU) 2015/2396 af 10. december 2015
                     7
                   indtil den 31. december 2018.
               
               
                  Ifølge Letland er markedet for tømmer, som er en af dets vigtigste økonomiske sektorer, særlig følsomt over for momssvig, fordi det domineres af et stort antal små lokale erhvervsdrivende og individuelle leverandører. Tømmermarkedets og de involverede virksomheders særlige karakter har givet anledning til momssvig, som skattemyndighederne har haft svært ved at kontrollere. For at komme svigen til livs har myndighederne indført ordningen for omvendt betalingspligt ved transaktioner med tømmer, som har vist sig at være meget effektiv og har mindsket omfanget af svig i sektoren betydeligt. 
               
               
                  Ifølge Letland har den særlige foranstaltning endvidere ikke haft nogen negativ virkning på de samlede momsindtægter, der er opkrævet i sidste forbrugerled, og påvirker således ikke EU's egne indtægter negativt.
               
               
                  Fravigelser indrømmes normalt for en begrænset periode for at vurdere, hvorvidt den særlige foranstaltning er hensigtsmæssig og effektiv, og for at give medlemsstaterne tid til at træffe andre konventionelle foranstaltninger til at løse det pågældende problem, inden fravigelsesforanstaltningen udløber, således at det ikke bliver nødvendigt at forlænge den. En fravigelse, som gør det muligt at anvende ordningen med omvendt betalingspligt, indrømmes kun undtagelsesvis inden for særlige områder, der er præget af svig, og hvor en sådan foranstaltning er en sidste udvej. 
               
               
                  I betragtning af den uændrede juridiske og faktiske situation foreslås det derfor at forlænge fravigelsen en sidste gang, således at Letland kan anvende den indtil den 31. december 2021. Letland bør inden fravigelsens udløb træffe andre konventionelle foranstaltninger til at bekæmpe og forebygge momssvig i tømmersektoren. Det bør således ikke være nødvendigt at fravige artikel 193 i direktiv 2006/112/EF yderligere hvad angår disse leverancer. 
               
            
            
               •Sammenhæng med de gældende regler på samme område
            
            
               
                  Andre medlemsstater har fået bemyndigelse til lignende fravigelser fra momsdirektivets artikel 193.
               
               
                  Den foreslåede foranstaltning er derfor i overensstemmelse med momsdirektivets nuværende bestemmelser. 
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
         
         
            
               
                  Momsdirektivets artikel 395.
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  I betragtning af den bestemmelse i momsdirektivet, som forslaget bygger på, finder nærhedsprincippet ikke anvendelse.
               
            
            
               •Proportionalitetsprincippet
            
            
               
                  Afgørelsen vedrører en tilladelse, der indrømmes en medlemsstat på dennes egen anmodning, og udgør ikke en forpligtelse. 
               
            
            
               I betragtning af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål.
            
            
               •Valg af retsakt
            
            
               Foreslået retsakt: Rådets gennemførelsesafgørelse.
            
            
               I henhold til artikel 395 i Rådets direktiv 2006/112/EF er en fravigelse af de fælles momsregler kun mulig, hvis Rådet med enstemmighed på forslag af Kommissionen giver tilladelse til det. En gennemførelsesafgørelse vedtaget af Rådet er den bedst egnede retsakt, da den kan rettes til individuelle medlemsstater.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               
                  Forslaget er baseret på en anmodning fra Letland og vedrører kun denne medlemsstat.
               
            
            
               •Indhentning og brug af ekspertbistand
            
            
               
                  Der har ikke været behov for ekstern ekspertbistand.
               
            
            
               •Konsekvensanalyse
            
            
               
                  I forslaget til Rådets gennemførelsesafgørelse gives Letland tilladelse til at anvende ordningen med omvendt betalingspligt på transaktioner med tømmer. Den situation, der ligger til grund for den oprindelige anmodning om fravigelse, gør sig fortsat gældende. På trods af at der er konstateret et fald i antallet af tilfælde af momssvig og momsunddragelse på markedet for tømmer, siden ordningen med omvendt betalingspligt blev indført, hævder Letland, at risikoen ikke er fjernet. 
               
               
                  Ifølge Letland vil forlængelsen af den særlige foranstaltning desuden ikke have nogen negativ virkning på de samlede momsindtægter, der opkræves i sidste forbrugerled, og påvirker således ikke EU's egne indtægter negativt.
               
            
            
               4.VIRKNINGER FOR BUDGETTET
            
            
               Forslaget har ingen virkninger for EU-budgettet. 
            
            
               5.ANDRE FORHOLD
            
         
         
            
               Forslaget er tidsbegrænset.
            
            
               2018/0381 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af gennemførelsesafgørelse 2009/1008/EU om bemyndigelse af Republikken Letland til at forlænge anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets direktiv 2006/112/EF af 28. november 2006 om det fælles merværdiafgiftssystem
                  8
               , særlig artikel 395, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets beslutning 2006/42/EF
                  9
                fik Letland bemyndigelse til at anvende en foranstaltning, der fraviger artikel 21, stk. 1, litra a), i direktiv 77/388/EØF
                  10
               , med henblik på at udpege modtageren som den momspligtige ved transaktioner med tømmer indtil den 31. december 2009. Ved Rådets gennemførelsesafgørelse 2009/1008/EU
                  11
                fik Letland bemyndigelse til fortsat at udpege modtageren som den person, der er betalingspligtig for moms ved transaktioner med tømmer, indtil den 31. december 2012, uanset artikel 193 i direktiv 2006/112/EF. Bemyndigelsen til at anvende fravigelsen er efterfølgende blevet forlænget ved Rådets gennemførelsesafgørelse 2013/55/EU
                  12
                indtil den 31. december 2015 og ved Rådets gennemførelsesafgørelse (EU) 2015/2396
                  13
                indtil den 31. december 2018. 
            
            
               (2)Ved brev registreret i Kommissionen den 20. juni 2018 anmodede Letland om bemyndigelse til fortsat at anvende en foranstaltning, der fraviger artikel 193 i direktiv 2006/112/EF, på transaktioner med tømmer. Ved brev registreret i Kommissionen den 17. august 2018 fremsendte Letland Kommissionen en rapport om foranstaltningens anvendelse i overensstemmelse med artikel 2, stk. 2, i Rådets gennemførelsesafgørelse 2009/1008/EF.
            
            
               (3)I overensstemmelse med artikel 395, stk. 2, andet afsnit, i direktiv 2006/112/EF underrettede Kommissionen ved brev af 7. september 2018 de øvrige medlemsstater om Letlands anmodning. Ved brev af 10. september 2018 meddelte Kommissionen Letland, at den rådede over alle de oplysninger, der er nødvendige for at kunne vurdere anmodningen.
            
            
               (4)Ifølge Letland er markedet for tømmer, som er en af dets vigtigste økonomiske sektorer, særlig følsomt over for momssvig, fordi det domineres af et stort antal små lokale erhvervsdrivende og individuelle leverandører. Tømmermarkedets og de involverede virksomheders særlige karakter har givet anledning til momssvig, som skattemyndighederne har haft svært ved at kontrollere. For at komme svigen til livs har myndighederne indført ordningen for omvendt betalingspligt ved transaktioner med tømmer, som har vist sig at være meget effektiv og har mindsket omfanget af svig i sektoren betydeligt. 
            
            
               (5)Letland bør derfor have tilladelse til at anvende denne foranstaltning i yderligere en begrænset periode indtil den 31. december 2021. 
            
            
               (6)Fravigelser indrømmes normalt for en begrænset periode, så det kan vurderes, om den særlige fravigelsesforanstaltning er hensigtsmæssig og effektiv. Fravigelser giver medlemsstaterne tid til at træffe andre konventionelle foranstaltninger til at løse det pågældende problem, inden fravigelsesforanstaltningen udløber, således at det ikke bliver nødvendigt at forlænge den. En fravigelse, som gør det muligt at anvende ordningen med omvendt betalingspligt, indrømmes kun undtagelsesvis inden for særlige områder, der er præget af svig, og hvor en sådan foranstaltning er en sidste udvej. Letland bør derfor indføre andre konventionelle foranstaltninger til bekæmpelse og forebyggelse af momssvig i tømmersektoren, inden denne foranstaltning udløber, således at det ikke er nødvendigt at fravige artikel 193 i direktiv 2006/112/EF med hensyn til disse leverancer.
            
            
               (7)Fravigelsesforanstaltningen får ingen negative indvirkninger på Unionens egne indtægter hidrørende fra moms.
            
            
               (8)Gennemførelsesafgørelse 2009/1008/EU bør derfor ændres —
            
            
               VEDTAGET DENNE AFGØRELSE: 
            
            
               Artikel 1
            
         
         
            
               Artikel 2 i gennemførelsesafgørelse 2009/1008/EU affattes således:
            
            
               "Artikel 2
            
            
               Denne afgørelse finder anvendelse indtil den 31. december 2021."
            
            
               Artikel 2
            
            
               Denne afgørelse finder anvendelse fra den 1. januar 2019.
            
            
               Artikel 3
            
            
               Denne afgørelse er rettet til Republikken Letland.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 347 af 11.12.2006, s. 1.
               
               
                  
                     (2)
                  
                        EUT L 347 af 24.12.2009, s. 30.
               
               
                  
                     (3)
                  
                        EUT L 332 af 18.12.2015, s. 142.
               
               
                  
                     (4)
                  
                        EUT L 25 af 28.1.2006, s. 31.
               
               
                  
                     (5)
                  
                        EUT L 347 af 24.12.2009, s. 30.
               
               
                  
                     (6)
                  
                        EUT L 22 af 25.1.2013, s. 16.
               
               
                  
                     (7)
                  
                        EUT L 332 af 18.12.2015, s. 142.
               
               
                  
                     (8)
                  
                        EUT L 347 af 11.12.2006, s. 1.
               
               
                  
                     (9)
                  
                        EUT L 25 af 28.1.2006, s. 31.
               
               
                  
                     (10)
                  
                        Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145 af 13.6.1977, s. 1).
               
               
                  
                     (11)
                  
                        Rådets gennemførelsesafgørelse af 7. december 2009 om bemyndigelse af Republikken Letland til at udvide anvendelsen af en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem (EUT L 347 af 24.12.2009, s. 30).
               
               
                  
                     (12)
                  
                        Rådets gennemførelsesafgørelse af 22. januar 2013 om ændring af gennemførelsesafgørelse 2009/1008/EU om bemyndigelse af Republikken Letland til at udvide anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 22 af 25.1.2013, s. 16).
               
               
                  
                     (13)
                  
                        Rådets gennemførelsesafgørelse (EU) 2015/2396 af 10. december 2015 om ændring af gennemførelsesafgørelse 2009/1008/EU om bemyndigelse af Republikken Letland til at udvide anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 332 af 18.12.2015, s. 142).